**OBEC ŠARIŠSKÁ PORUBA**

**Z á p i s n i c a**

**zo zasadnutia obecného zastupiteľstva konaného dňa 03.01.2014**

**Otvorenie**

Riadne zasadnutie Obecného zastupiteľstva otvoril a všetkých prítomných privítal starosta a zaželal veľa úspechov v novom roku.

**Schválenie programu Obecného zastupiteľstva a overovateľov zápisnice**

Po odsúhlasení programu zastupiteľstva boli odsúhlasení aj overovatelia zápisnice a to Ing Ján Cina a Ľudmila Beňová

**Kontrola prijatých uznesení**

Uznesenie z minulého zastupiteľstva je splnené.

**Programový rozpočet**

Návrhy do programového rozpočtu boli prediskutované podrobne a následne odsúhlasené.

**Inventarizácia 2013**

Fyzickú inventarizáciu ČIK pre ZŠ a ČIK pre MŠ uskutočnili v určenom termíne a zápisnice odovzdali Ústrednej inventarizačnej komisii, ktorá spracovala všetky podklady. Inventarizačný zápis UIK o výsledku inventarizácie majetku, záväzkov a rozdielu majetku a záväzkov k 16. 12. 2013 tvorí samostatnú prílohu tejto zápisnice.

**Diskusia**

* Termín ďalšieho OZ je 28. 02. 2014, na ktoré má starosta pozvať p. Eriku Šlezingerovú a p. Máriu Martonovú
* Starosta má zabezpečiť refundáciu nákladov na spracovanie miezd od obce Lada a obce Lipníky
* Účtovníčka musí zverejniť rozpočet na rok 2014 na stránku RIS – Datacentrum do 10. 01. 2014 a podrobný rozpočet do 31.01.2014
* Na stránke MF SR je zverejnená výška podielových daní na rok 2014. Naša obec má navýšené podielové dane o 12000,- €. Preto je potrebné upraviť rozpočet a schváliť upravený rozpočet na rok 2014.
* Do nasledujúceho zastupiteľstva je potrebné pripraviť Interné predpisy na schválenie

**Návrh na uznesenie**

Obecné zastupiteľstvo schválilo uznesenie zo zasadnutia obecného zastupiteľstva

konaného dňa 03. 01. 2014 , ktoré tvorí samostatnú prílohu tejto zápisnice.

**Záver**

Starosta obce poďakoval všetkým za účasť a  zasadnutie OZ slávnostne ukončil.

Zástupca starostu: Overovatelia: Starosta obce: